Faapuupuu le mataupu:  O faailoga uiga ese ia o le sima na vaaia i Amerika atoa, ma ua faapogaia ai tagata savavali ma tagata faimalaga ina ia mafaufau po o le ā le uiga o nei faailoga ma po o fea foʻi o loo faasino i ai. Ae o nei aū tetele, e oo atu i le 70 futu le umi, o ni toega ua galo o se vaitaimi ua mavae atu. O nei aū telē, sa iai i totonu o le vao, ma e foliga mai na tuu i ni nofoaga e lē fuafuaina lelei, sa avea muamua ma faailoga mo uluaʻi malaga a le meli i le ea i le Iunaite Setete, ma avea ai ma uluaʻi auala e faatautaia ai femalagaiga i le lalolagi. O se aū tele mai le sima ua maua i se tulaga lelei atoatoa i Bloomington, Washington County, Iuta. O le aū o Bloomnigton o se tasi lea o aū e 102 na maua e le ulugalii ua litaea o Brian ma Charlotte Smith, o ē na faimalaga i le Iunaite Setete atoa e puʻe ata o nei maa faamanatu. Na tuu nei aū sima i le pito i lalo o ni faailoilo e latalata i auala o le ea, e faailoa atu ai i pailate le itu e tatau ona latou felelei atu i ai ina ia oo atu ai i le isi nofoaga e momoli ai meli. Na amata ona auina atu meli i le ea i le Iunaite Setete i le amataga o le 1911, ma o le uluaʻi malaga aloaʻia na tuua Petaluma, Kalefonia, ma taunuu atu i Santa Rosa, Kalefonia. A o faateleina le umi o faigāmalaga, ma faateleina foʻi taimi e mālōlō ai, na tuu ai foʻi faailoilo ma aū e fesoasoani ai i pailate a o agaʻi atu. Ina ua mavae le Taua Muamua a le Lalolagi, na amata ai ona faaaogā e le Matagaluega o Meli a le Iunaite Setete ni vaalele na totoe e momoli ai meli, ma o le toʻatele o nei vaalele sa lele e pailate sa iai muamua i le vaegaʻau. O aū o loo faamatalaina ai se taimi i le talafaasolopito i le amataga o le senituri lona 21 ina ua amata ona tufa atu e le US Postal service meli i le ea. O lenei aū na puʻeina i Golconda, i le itumalo o Humboldt, ma e matuā fetaui lelei ma mauga o Nevada o loo ufitia i le kiona. Na maua lenei faailoilo i le taulaga laʻitiiti o Medicine Bow i Wyoming, i le auala lauiloa mai i Niu Ioka i San Francisco. O se tasi o auala e sili ona tāua i le faigāmalaga ma o le auala muamua foʻi lea na faamaeʻaina, lea na salalau solo i le Iunaite Setete mai i Niu Ioka e oo atu i San Francisco. Na amata ona tuu aū tetele i le atunuu atoa, o nisi taimi e taʻitasi i le 10 maila, mai le 1924. Na valiina i le lanu samasama pupula ma tuu i tafatafa o se faailoilo ma se moli kesi i le pito i luga, o le manatu o le faailoga e mafai ona vaaia mo...
E masani ona tautevateva tagata savavali i nei faailoilo sima e lē masani ai ma mafaufau pe aiseā na fausia ai. O aū na taʻitaʻia ai le uluaʻi vaʻalele a le meli i le isi itu o le Iunaite Setete e momoli ai meli. O loo iai i le pito i lalo o faailoilo e iloa ai le auala e tatau ona lele ai le pailate ina ia taunuu atu i le isi malaevaalele. E ui ua lē o toe faaaogāina, ae o le toʻatele o i latou ua galo seʻia oo ina maua e tagata e fiafia i le saʻilia o aū.